《挽何此园》
宋代·何梦桂

南窗一枕梦槐安，咽鼓悲笳生暮寒。寿极星移堕芒角，诗仙身蜕失丸丹。

扶藜记与渔樵话，种菊留教孙子看。归去休休言不尽，残阳木末乱鸦盘。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。